O‘ZBEKISTON RESPUBLIKASI PREZIDENTINING AYRIM HUJJATLARIGA O‘ZGARTIShLAR KIRITISh TO‘G‘RISIDA

O‘zbekiston Respublikasi Prezidentining “Statistik, soliq, moliyaviy hisobotlarni, litsenziyalanadigan faoliyat turlarini va ruxsat berish tartib-taomillarini tubdan qisqartirish chora-tadbirlari to‘g‘risida” 2012-yil 16-iyuldagi PF–4453-sonli Farmoniga muvofiq:
 1. O‘zbekiston Respublikasi Prezidentining ayrim hujjatlariga 1-ilovaga muvofiq o‘zgartish va qo‘shimchalar kiritilsin.
 3. Mazkur Farmonning ijrosini nazorat qilish O‘zbekiston Respublikasining Bosh vaziri Sh.M. Mirziyoyev zimmasiga yuklansin.
 1. O‘zbekiston Respublikasi Prezidentining 1999-yil 26-fevraldagi PF–2240-sonli Farmoni bilan tasdiqlangan O‘zbekiston Respublikasida pasport tizimi to‘g‘risidagi nizomning 31-bandidagi “haftasiga ikki marta” va “bir kun ichida” so‘zlari “har haftada” so‘zlari bilan almashtirilsin.
 3. O‘zbekiston Respublikasi Prezidentining “Tadbirkorlik subyektlari tomonidan taqdim etiladigan hisobot tizimini takomillashtirish va uni noqonuniy talab etganlik uchun javobgarlikni kuchaytirish to‘g‘risida” 2005-yil 15-iyundagi PQ–100-sonli qarori 6-bandining ikkinchi xatboshi quyidagi tahrirda bayon etilsin:
 “buxgalterlik balansidan iborat moliyaviy hisobot — 1-shaklni va moliyaviy natijalar to‘g‘risidagi hisobot — 2-shaklni — har yili;”.
 8. O‘zbekiston Respublikasi Prezidentining 2007-yil 10-apreldagi PQ–618-sonli qarori bilan tasdiqlangan Sug‘urta bozorining professional qatnashchilari to‘g‘risidagi nizomning 45-bandi quyidagi tahrirda bayon etilsin:
 “45. Sug‘urta bozorining sug‘urtalovchilarini va boshqa professional qatnashchilarini qayta tashkil etish va tugatish qonun hujjatlarida belgilangan tartibda amalga oshiriladi.
 Sug‘urtalovchilarni qayta tashkil etish O‘zbekiston Respublikasi Moliya vazirligining ruxsati bilan amalga oshiriladi”.
 11. O‘zbekiston Respublikasi Prezidentining 2008-yil 24-apreldagi PQ–843-sonli qarori bilan tasdiqlangan Baholovchi . tashkilotlar va baholovchilar to‘g‘risidagi nizomning 25-bandi o‘n beshinchi xatboshidagi “yarim yilda bir marta” so‘zlari “bir yilda bir marotaba” so‘zlari bilan almashtirilsin.